**Mauricio Andrés Pellegrino** (s. 5. lokakuuta 1971 Leones, Argentiina) on argentiinalainen jalkapallovalmentaja ja entinen keskuspuolustajan paikalla pelannut pelaaja. Vuoden 2023 alusta alkaen hän on toiminut Universidad de Chilen päävalmentajana.

Ura pelaajana
-------------

Pellegrino pelasi uransa alusta 27-vuotiaaksi syntymä maassaan Argentiinassa, jossa hän edusti Vélez Sársfield seuraa yhdentoista vuoden ajan. Hän siirtyi vuonna 1998 Barcelonaan, jossa hän pelasi yhden kauden. 

Parhaat vuotensa Pellegrino edusti toista espanjalaisseuraa Valenciaa. Vuosien 1999–2005 aikana Pellegrino oli saavuttamassa muun muassa kahta Espanjan pääsarjanmestaruutta ja kahta toista sijaa Mestarien liigassa. 

Vuonna 2005 Pellegrino siirtyi ilmaisella siirrolla Liverpooliin, jossa hän pelasi puoli vuotta. Hän oli ensimmäinen argentiinalainen pelaaja Liverpoolissa. Puolen vuoden Liverpool uran jälkeen hän lopetti pelaajauransa.

Pellegrino edusti kolme kertaa Argentiinan maajoukkuetta vuonna 1997.

Saavutukset pelaajana
---------------------

* **Vélez**:
	+ Argentiinan 1. divisioona: *Clausura* 1993, 1996, 1998; *Apertura* 1995
	+ Copa Libertadores: 1994
	+ Intercontinental Cup: 1994
	+ Interamerican Cup: 1995
	+ Supercopa Sudamericana: 1996
	+ Recopa Sudamericana: 1997

* **Barcelona**:
	+ Primera División: 1998–99

* **Valencia**:
	+ Primera División: 2001–02, 2003–04
	+ Espanjan Supercup: 1999
	+ UEFA Cup: 2003–04
	+ UEFA Super Cup: 2004
	+ Mestarien liiga: toinen sija 1999–2000, 2000–01

Ura valmentajana
----------------

Lopetettuaan pelaaja uransa Pellegrino alkoi valmentaa Valencian junioriseuraa kesäkuussa. 2006. Pellegrino päätti siirtyä Liverpoolin apuvalmentajaksi vuonna 2008. Hän ja silloinen Liverpoolin päävalmentaja Rafael Benítez siirtyivät yhdessä kesällä vuonna 2010 valmentamaan Internazionalea, josta heidät kummatkin erotettiin saman vuoden joulukuussa. Pellgrinon seuraava valmennuspesti seurasi vasta kahden vuoden jälkeen vuonna 2012, kun hän allekirjoitti kahden vuoden mittaisen sopimuksen Valencian kanssa. Kyseessä oli myös Pellegrinon uran ensimmäinen työ päävalmentajana. Pellegrinon johdolla Valencia varmisti jatkopaikkansa Mestarien liigan alkulohkosta jo ennen päätöskierrosta. Sen sijaan menestys Primera Divisiónissa oli heikompaa ja lopulta seurajohto erotti Pellegrinon joulukuun alussa 2012. Argentiinalaisen viimeisessä ottelussa Valencia hävisi Real Sociedadille 2–5 ja vajosi liigassa sijalle 12. 

Valencia-pestinsä jälkeen Pellegrino valmensi kotimaassaan Estudiantesia ja Independienteä. Kesäkuussa 2016 Pellegrino palasi entisen seuransa Deportivo Alavésin päävalmentajaksi. Pellegrino luotsasi sarjanousijan La Ligassa hienosti sijalle yhdeksän ja Espanjan cupissa loppuotteluun, jossa tuli tappio FC Barcelonalle 3–1. Kauden jälkeen Pellegrino jätti seuran.

Kesäkuussa 2017 Pellegrinosta tuli Englannin Valioliiga -seura Southamptonin päävalmentaja kolmivuotisella sopimuksella. Southampton aloitti kautensa Pellegrinon alaisuudessa kohtalaisesti ja hävisi vain kolme kauden kymmenestä ensimmäisestä ottelustaan. Voittojakaan ei toisaalta tullut kolmea enempää. Kauden edetessä vaikeudet alkoivat ja marraskuun lopun Everton-voiton jälkeen Southampton onnistui nappaamaan täyden pistepotin ainoastaan kerran, kun sarjajumbo West Bromwich kaatui vieraskentällä 2–3. Pellegrino ei kyennyt kääntämään joukkueen alavireistä suuntaa, ja lopulta Valioliigassa sijalle 17 vajonneen Southamptonin seurajohto erotti Pellegrinon maaliskuussa 2018.

Kesäkuun alussa 2018 Pellegrinosta tuli espanjalaisseura CD Leganésin päävalmentaja. Hän luotsasi Leganésin kaudella 2018/19 sijalle 13. Seuraava kausi alkoi heikommin ja liigan viimeiseksi vajonnut seura erotti Pellegrinon lokakuussa 2019.

Huhtikuussa 2020 Pellegrino palasi valmentamaan kotimaahansa, kun hänestä tuli lyhyellä kesäkuuhun ulottuvalla sopimuksella Vélez Sarsfieldin päävalmentaja. Hän teki jo kesällä seuran kanssa vuoden jatkosopimuksen. Pellegrino luotsasi Vélezin Copa Sudamericanan välieriin 2021. Kausi 2021 päättyi Argentiinan liigassa toiseen sijaan. Pellegrino erosi tehtävistään maaliskuussa 2022 heikosti sujuneen Copa de la Liga -kauden alun vuoksi.

Vuoden 2023 alussa Pellegrino aloitti Universidad de Chilen päävalmentajana.

Lähteet
-------

1. ↑  Valencia appoint Pellegrino (Arkistoitu – Internet Archive) (englanniksi)
2. ↑  Valencia fires its first-year coach Pellegrino (Arkistoitu – Internet Archive)
3. ↑  Estudiantes sack Pellegrino after six matches without win
4. ↑  Pese a la resistencia de los hinchas, Mauricio Pellegrino será el nuevo DT de Independiente (Arkistoitu – Internet Archive)
5. ↑  Mauricio Pellegrino, nuevo entrenador del Deportivo Alavés
6. ↑  Mauricio Pellegrino steps down as Alaves coach
7. ↑  Southampton appoint former Liverpool coach Mauricio Pellegrino as manager
8. ↑  Mauricio Pellegrino: Southampton sack manager with eight games left of season
9. ↑  Oficial: Pellegrino nuevo entrenador del Leganés
10. ↑  Mauricio Pellegrino deja de ser entrenador del Leganés
11. ↑  Es oficial: Mauricio Pellegrino firmó y es nuevo DT de Vélez
12. ↑  Mauricio Pellegrino renovó su contrato con Vélez hasta junio de 2022 y su equipo lo festejó ganándole un amistoso a Estudiantes
13. ↑  Lanús goleó 3-0 a Vélez y es finalista de la Copa Sudamericana
14. ↑  Vélez: renunció Mauricio Pellegrino
15. ↑  ¡Llega el nuevo DT azul! Universidad de Chile oficializa al argentino Mauricio Pellegrino


|  |  |  |
| --- | --- | --- |
| Edeltäjä:**Unai Emery** | **Valencian päävalmentaja**6–12/2012 | Seuraaja:**Ernesto Valverde** |

|  |  |  |
| --- | --- | --- |
| Edeltäjä:**José Bordalás** | **Deportivo Alavésin päävalmentaja**2016–2017 | Seuraaja:**Luis Zubeldía** |

|  |  |  |
| --- | --- | --- |
| Edeltäjä:**Claude Puel** | **Southamptonin päävalmentaja**2017–3/2018 | Seuraaja:**Mark Hughes** |

|  |  |  |
| --- | --- | --- |
| Edeltäjä:**Asier Garitano** | **CD Leganésin päävalmentaja**2018–10/2019 | Seuraaja:**Javier Aguirre** |

Argentiinan joukkue – Copa América 1997
1 Bassedas |
2 Berizzo |
3 Berti |
4 Calderón |
5 Cardoso |
6 Cardozo |
7 Cruz |
8 Delgado |
9 Gallardo |
10 González |
11 Husaín |
12 López |
13 Martínez |
14 Monserrat |
15 Ojeda |
16 Pellegrino |
17 Pineda |
18 Posse |
19 Roa |
20 Rotchen |
21 Vivas |
22 Zapata |
Valmentaja Passarella